laion/Wikipedia-Exotic huggingface dataset:
רצח בן יוסף לבנת

רצח בן יוסף לבנת היה פיגוע טרור פלסטיני שאירע בקבר יוסף שבשכם ב-24 באפריל 2011 (כ' בניסן ה'תשע"א), ובו שוטרים פלסטינים ירו על קבוצת מתפללים המשתייכים לחסידות ברסלב, שהגיעו להתפלל בקבר יוסף בערב שביעי של פסח מבלי לתאם את הביקור עם צה"ל. בפיגוע נהרג בן יוסף לבנת, אחיין של השרה לשעבר לימור לבנת. במוצאי שבת, 24 באפריל, ערב שביעי של פסח, נסע בן יוסף לבנת יחד עם אחיו וחמישה עשר חסידי ברסלב נוספים לקבר יוסף ללא תיאום עם הצבא. כשנכנסו החלו שוטרים פלסטינים לירות באוויר, החסידים חזרו למכוניות בהן הגיעו, ואז נפתחה לעברם אש על ידי כוחות המשטרה של הרשות הפלסטינית. חמישה נפצעו, בן יוסף נורה בצווארו ומת במקום. השוטרים היורים נעצרו על ידי הרשות הפלסטינית, ובחקירתם טענו תחילה שהישראלים שנכנסו לשכם באופן לא מתואם, ניסו לפרוץ מחסום של המשטרה הפלסטינית, ואף יידו לעברם אבנים, ולכן מדובר בירי לשם הגנה עצמית. הרשות הפלסטינית העמידה לדין ארבעה שוטרים על ירי לא מוצדק באוויר, והם ריצו תקופת מאסר של שנתיים. לאחר שחרורם מהכלא הפלסטיני נעצרו השוטרים בידי צה"ל. בחקירתם הודו כי חלק מהירי בוצע אף שלא נשקפה סכנה לחייהם מהישראלים. עוד עלה בחקירה, כי טרם חקירתם ברש"פ תיאמו את הגרסאות שימסרו בחקירה. כמו כן, לאחר ביצוע הירי פוזרו אבנים על הכביש במטרה ליצור מצג שווא כאילו יודו לעברם אבנים במהלך האירוע, על מנת לטעון שהירי היה לשם הגנה עצמית. בהמשך בוצעה חבלה יזומה ברגליו של אחד הנחקרים על מנת להציג ראיה מבוימת לאישוש טענתם. בסיום התחקיר של צה"ל נקבע כי לא הייתה התגרות מצד הישראלים. בעקבות התחקיר משרד הביטחון הכיר בהרוג כנפגע פעולת איבה. בתום חקירתם פרסם השב"כ שהשוטרים הודו שירו לעבר הרכבים מבלי שנשקפה מהם סכנה ושביימו ראיות לאחר הירי. אולם, מחדלי חקירה שביצעה המשטרה הביאו לכך שלא ניתן לקבוע באופן וודאי כי נואף הוא זה אשר ביצע את הירי לעבר בן יוסף לבנת, ולכן הרכב בית המשפט בית המשפט הצבאי לערעורים בראשות אלוף-משנה נתנאל בנישו זיכה את היורה מעבירת רצח, והטיל עליו 6 שנות מאסר על עבירות של ירי לעבר אדם ושיבוש הליכי משפט. להנצחתו נחנך בניסן תשע"ה מצפה בניו ליד אלון מורה, היישוב בו התגורר בן יוסף. אלישע בן קימון, "חקירה רשלנית": מחבל שירה לעבר אחיינה של לימור לבנת – זוכה מרצח, באתר ynet, 13 בספטמבר 2021 https://www.shomron.org.il/431/ אנשיל פפר וחיים לוינסון, חקירת הירי: המתפללים ניסו לפרוץ מחסום, באתר הארץ, 24 באפריל 2011 אסף גבור, צה"ל עצר את שלושת רוצחיו של בן-יוסף לבנת, באתר nrg‏, 22 במאי 2013 ביוזמת קצין האחראי על ביטחון כלא ג'ניד בו הוחזקו. אליאור לוי, נעצרו 3 הפלסטינים שהרגו את אחיינה של לבנת, באתר ynet, 22 במאי 2013. אליאור לוי, נעצרו רוצחי אחיינה של לבנת בקבר יוסף, באתר ynet, 19 ביוני 2013 שערוריה: רק 6 שנות מאסר לנאשם ברצח בן יוסף לבנת - חוננו, באתר חוננו, ‏1 באפריל 2017 אפרת פורשר, נדחה הערעור נגד זיכוי השוטר הפלשתיני שהואשם ברצח בן יוסף לבנת ז"ל, באתר ישראל היום, 13 בספטמבר 2021 חזקי ברוך, מצפור "בנ-יו" - התשובה לרצח, באתר ערוץ 7, 5 באפריל 2015
Bank Account

Bank Account (בעברית: חשבון בנק) הוא שיר של הראפר 21 סבאג'. השיר נשלח לרדיו הקצבי והאורבני ב-8 באוגוסט 2017, כסינגל המוביל מתוך אלבום הבכורה שלו, Issa Album.‏ 21 סבאג' כתב והפיק את השיר לצד מטרו בומין. הוא מכיל דגימה מפסקול הסרט The Education of Sonny Carson. במהדורת 20 ביולי 2017 של Everyday Struggle,‏ 21 סבאג' הופיע כאורח. כשנשאל על הפקת השיר, הצהיר, "'Bank Account' היה פשוט אני. מטרו פשוט גרר אותו כדי שהוא יהיה מספיק ארוך ואמשיך לראפ והוסיף את ההפסקות הקטנות בקצב והחזרת הקצב. אבל המנגינה, הבס, הסאמפל, ההיי-האט; אני עשיתי את כל החרא הזה". השיר דוגם את הרצועה התשיעית בפסקול הסרט The Education of Sonny Carson, הנקראת "Flashbulbs". הווידאו קליפ בוים על ידי מתיו סווינסקי ויצא לאור ביוטיוב ב-10 בנובמבר 2017. ג'ון קרמניקה מהניו יורק טיימס חשב כי השיר הוא בין השירים "הטובים והזכורים ביותר" של 21 סבאג'. בביקורת לאלבום, שלדון פירס מפיצ'פורק טען כי ה"המינימליסטיות הנקייה" של הפקת השיר היא "אחת ההפתעות" באלבום, אך הגדיר את הליריקה והזרימה של 21 סבאג' כבנאליות, לצד השירים "Dead People" ו-"Money Convo". סרטון השיר "Bank Account" באתר יוטיוב "Top 40 Rhythmic Future Releases". Access Music Group. אורכב מ-המקור ב-20 ביולי 2017. נבדק ב-20 ביולי 2017. {{cite web}}: (עזרה) "Urban/UAC Future Releases". Access Music Group. נבדק ב-7 באוגוסט 2017. {{cite news}}: (עזרה) "Listen to Bank Account by 21 Savage on TIDAL". Tidal. נבדק ב-4 באוקטובר 2017. {{cite web}}: (עזרה) 21 Savage – Bank Account (באנגלית), נבדק ב-2018-12-09 Ortiz, Edwin (20 יולי 2017). "21 Savage Talks 'Issa,' Drake, and State of Trap Music | Everyday Struggle". Complex. {{cite web}}: (עזרה) Pearce, Sheldon (12 ביולי 2017). "21 Savage - Issa Album". Pitchfork. נבדק ב-13 ביולי 2017. {{cite web}}: (עזרה) "Lyrical Lemonade". www.lyricallemonade.com. נבדק ב-2021-09-24. 21 Savage - Bank Account (Official Music Video) (באנגלית), נבדק ב-2021-09-24 Caramica, Jon (19 ביולי 2017). "In New Albums, 21 Savage and Playboi Carti Go Against the Flow". The New York Times. נבדק ב-7 באוגוסט 2017. {{cite news}}: (עזרה)
הטריטוריה האנטארקטית האוסטרלית

הטריטוריה האנטארקטית האוסטרלית (באנגלית: Australian Antarctic Territory, ובקיצור: AAT), היא שטח המצוי באנטארקטיקה שאוסטרליה טוענת לריבונות בו. שטח זה כולל את כל האיים והטריטוריה היבשתית הנמצאת דרומית לקו רוחב 60° דרום, ובין קו אורך '44°38 מזרח ו־160° מזרח למעט ארץ אדלי ('136°11 מזרח עד '142°02 מזרח), אשר בשל מיקומה מחלקת את הטריטוריה האוסטרלית לטריטוריה מערבית (החלק הגדול יותר) וטריטוריה מזרחית. הטריטוריה גובלת בארץ המלכה מוד במערב ובשטח חסות רוס במזרח. שטח הטריטוריה 6,119,818 קמ"ר, ומתגוררים בה רק צוותים מדעיים בבסיסי מחקר. בסיס המחקר העיקרי הוא תחנת מוסון. מאז חתימת אוסטרליה על הברית האנטארקטית מוקפאת תביעת אוסטרליה לריבונות בטריטוריה. הטריטוריה מחולקת לתשעה מחוזות, ממערב למזרח: בסיסים ותחנות מחקר, ממזרח למערב: ארץ ויקטוריה הוכרזה כשטח בריבונות בריטניה ב־9 בינואר 1841. ארץ אנדרבי הוכרזה על ידי בריטניה כשטח בריבונותה בשנת 1930. בשנת 1933 צו קיסרי בריטי העביר את הטריטוריות הנמצאות דרומית לקו רוחב 60° ובין קווי אורך 160 מערב ו־45 מערב לשליטת אוסטרליה. הגבולות בין הטריטוריה לארץ אדלי נקבעו בשנת 1938. בשנת 1947 העבירה בריטניה את השליטה באי הרד ואיי מקדונלד וכן את השליטה באי מאקרי[דרוש מקור] לטריטוריה. ב־11 בפברואר 1954 הוקמה תחנת מוסון - התחנה האוסטרלית הראשונה ביבשת. אוסטרליה מנפיקה בולי דואר עבור הטריטוריה. ההוצאה הראשונה הייתה בשנת 1957. בולים הונפקו באופן לא סדיר עד ראשית שנות ה־90, מאז ההנפקה היא שנתית. כל הבולים הם בעלי תמה אנטארקטית. מדיה וקבצים בנושא הטריטוריה האנטארקטית האוסטרלית בוויקישיתוף אתר האינטרנט הרשמי של הטריטוריה האנטארקטית האוסטרלית מפת הטריטוריה עיתון מקומי, הגאזט האוסטרלי האנטארקטי בסיסים רוסיים
תעודת נישואים

תעודת נישואים הוא מסמך רשמי המעיד ששני בני אדם נישאו. בדרך כלל התעודה מונפקת על ידי גוף ממשלתי לאחר הנישואים. הרבה התעודה משרתת מטרה כפולה של מתן אישור לקיום הנישואים וכדי לאשר שאכן הנשואים בוצעו. התעודה משמשת למטרות שונות כגון שאלת חוקיות של ילדים בהליכי גירושים וכחלק ממחקר בנושאי היסטוריה משפחתית וגנאלוגיה. ב-1837 הוכנס רישום אזרחי באנגליה ובויילס וסיפק תיעוד מרכזי של כל הנישואים במדינה, במסגרת זו כלל טקסי הנישואים אושרו על ידי הנפקת תעודות נישואים שפרטיהם נשמרו במרוכז, בנוסף לנישואים שנערכו על ידי כמרים גם הנישואים של היהודים הוכרו והונפקו תעודות לשם כך. בנישואים יהודיים בישראל הרב מגיש לזוג את המסמכים הדרושים על מנת להגישם לרבנות שם מנופקת תעודת הנישואים. בישראל מוצגת תעודת נישואים גם כחלק מתהליך של בירור יהדות. מדיה וקבצים בנושא תעודת נישואים בוויקישיתוף תעודת נישואין, באתר המשרד לשירותי דת קובי נחשוני, רוצה להתחתן? הצג תעודת לידה של סבתא, באתר ynet, 25 במאי 2010
I Am Greater than I Was

I Am > I Was (מבוטא: "I am greater than I was"; בעברית: "אני גדול ממה שהייתי") הוא אלבום האולפן השני של הראפר 21 סבאג'. האלבום יצא לאור ב-21 בדצמבר 2018, על ידי חברות התקליטים סלאוטר גאנג ואפיק רקורדס. האלבום מכיל הופעות אורח של ג'יי קול, סיטי גירלז, אופסט, פוסט מאלון, גאנה, ליל בייבי, סקולבוי קיו, פרוג'קט פאט, צ'יילדיש גמבינו ובן דודו של סבאג' יאנג ניודי. מהדורת הדלוקס של האלבום יצאה כשלושה ימים לאחר צאתו המקורית, ומכילה שיר אחד נוסף, המכיל הופעת אורח של טראוויס סקוט. האלבום נתמך על ידי שני סינגלים, "A Lot" ו-"Monster". האלבום זכה לשבחים רחבים ממבקרי המוזיקה ולהצלחה מסחרית. הוא הגיע היישר אל המקום הראשון במצעד הבילבורד 200, עם 131,000 יחידות שקולות לאלבום, מתוכן 18,000 מכירות טהורות, והועמד לקטגוריית "אלבום הראפ הטוב ביותר" בטקס פרסי גראמי ה-62. מידע על האלבום I Am Greater than I Was באתר MusicBrainz מידע על האלבום I Am Greater than I Was באתר AllMusic Maicki, Salvatore (7 בדצמבר 2018). "21 Savage says new album I Am > I Was will drop December 21". The Fader. ארכיון מ-8 בדצמבר 2018. נבדק ב-9 בדצמבר 2018. {{cite web}}: (עזרה) "Top 40 Rhythmic Future Releases". All Access. אורכב מ-המקור ב-6 בינואר 2019. נבדק ב-6 בינואר 2019. {{cite web}}: (עזרה) "I Am > I Was by 21 Savage Reviews and Tracks". Metacritic. ארכיון מ-17 בספטמבר 2020. נבדק ב-2 בינואר 2019. {{cite web}}: (עזרה) Thompson, Paul A. (2 בינואר 2019). "21 Savage: I Am > I Was Album Review". Pitchfork. ארכיון מ-17 בספטמבר 2020. נבדק ב-2 בינואר 2019. {{cite web}}: (עזרה) Caulfield, Keith (30 בדצמבר 2018). "21 Savage's 'I Am > I Was' Album Debuts at No. 1 on Billboard 200 Chart". Billboard. ארכיון מ-28 בינואר 2020. נבדק ב-31 בדצמבר 2018. {{cite web}}: (עזרה) Variety Staff (26 בינואר 2020). "2020 Grammys Winners List". Variety. ארכיון מ-17 בספטמבר 2020. נבדק ב-26 בינואר 2020. {{cite web}}: (עזרה)
חלתית

חלתית (שם מדעי: .Ferula assa-foetida L), המוכרת גם כאספטידה, הינג ושמות נוספים, היא צמח רב-שנתי בסוג כלך ממשפחת הסוככיים שמוצאו מדרום איראן. צמח תבלין ורפואה הגדל באזור איראן, אפגניסטן וכן בקשמיר שבהודו. בישראל נמצא קרוב משפחה הנקרא כלך הנגב, וידוע השימוש בשרף שלו לצורכי רפואה עממית, מוזכר במשנה מסכת עבודה זרה, ובמסכת שבת ועוד. גם הרמב"ם כותב בהלכות דעות פרק ד: ”בימות הגשמים--אוכל אוכלין החמין ומרבה בתבלין, ואוכל מעט מן החרדל ומן החלתית.”. במטבח ההודי, הפקיסטני, האפגני ובמטבחים נוספים משתמשים בשרף משורש הצמח, המגיע בגושים ונטחן או נגרס לשימוש כתבלין. לתבלין ניחוח חריף הדומה לשום, אך לאחר הבישול הוא מתעדן ותורם טעם הדומה מעט לכרישה. ברפואה העממית מאמינים שהתבלין מסייע לעיכול ומרפא קשיי עיכול, וכן מקל על בעיות אסתמה ומהווה תרופה נגד דיכאון. בתימן היו משתמשים בו גם נגד דמיונות שווא ותעתועים. ידוע ששימוש מופרז בחלתית עלול לגרום להרעלות כי במינון גבוה החומר הוא רעלן. במצבו הירוק הצמח מסוכן לאכילה ואדם, בקר או צאן האוכלים ממנו עלולים לסבול משטפי דם תת-עוריים. מדיה וקבצים בנושא חלתית בוויקישיתוף חלתית, באתר ITIS (באנגלית) חלתית, באתר NCBI (באנגלית) חלתית, באתר האנציקלופדיה של החיים (באנגלית) חלתית, באתר Tropicos (באנגלית) חלתית, באתר GBIF (באנגלית) חלתית, באתר The Plant List (באנגלית) חלתית, באתר IPNI (באנגלית) .Ferula assa-foetida L, POWO plants of the World Online. Published on the Internet משנה, מסכת עבודה זרה, פרק ב', משנה ו' משנה, מסכת שבת, פרק כ', משנה ג' הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פלאואודפטיס

פלאואודפטיס (שם מדעי: Palaeeudyptes) הוא סוג של פינגווין גדול נכחד שהתקיים באנטארקטיקה של האאוקן האמצעי והאוליגוקן שלפני כ-50 עד 34 מיליון שנה מזמננו. הסוג תואר ממאובנים שהתגלו על האי סיימור (Seymour Island), בקרבת חצי האי האנטארקטי ותוארו ב-1869 בידי החוקר הבריטי תומאס הנרי האקסלי. ממצאים נוספים התגלו גם ליד אוטגו בניו זילנד ובאוסטרליה הדרומית וכללו שרידי שוקה ועצמות רגליים ואצבעות של העוף. עצמות נוספות לא מזוהות התגלו באזור וכנראה גם שייכים לסוג זה. ממצאים לא מזוהים מספיק שלו התגלו גם בארגנטינה, סמוך לפארק טורס דל פיינה. הסוג מכיל 4 מינים: Palaeeudyptes antarcticus Palaeeudyptes gunnari Palaeeudyptes marplesi Palaeeudyptes klekowskii הסוג הבטל מספק Wimanornis נכלל כיום בתוך סוג זה, בתוך המין P. gunnari. פינגווין זה היה מהגדולים שבפינגווינים מעולם, לצד האנטרופורניס, כשהוא התנשא לגובה 2 מטרים והגיע למשקל של 65 עד 116 ק"ג, אצל המין הגדול ביותר Palaeeudyptes klekowskii. גם שאר המינים היו גדולים מאוד כשהקטנים ביותר הגיעו לגודל של פינגווין קיסרי בוגר. הסוג נחשב לקרוב לסוג Archaeospheniscus, שגם התגלה באי סיימור. הפינגווין הגדול היה מותאם לקור והיה בעל מקור ארוך יחסית והיה בעל עצמות רגליים חזקות כדי לשאת את משקלו ביבשה. ככל הנראה היה אמפיבי וניזון מדיג שתפס באוקיינוס הדרומי. מדיה וקבצים בנושא פלאואודפטיס בוויקישיתוף פלאואודפטיס, באתר GBIF (באנגלית)
Issa Album

Issa Album הוא אלבום הבכורה של הראפר 21 סבאג'. האלבום יצא לאור ב-7 ביולי 2017, על ידי חברות התקליטים סלאוטר גאנג ואפיק רקורדס. האלבום מכיל הפקות של המפיק מטרו בומין, לצד סאות'סייד, פייר בורן, זייטובן, ויזי, די ג'יי מאסטרד ו-21 סבאג' עצמו. הוא עוקב למיני-אלבום המשותף של 21 סבאג' ומטרו בומין, Savage Mode מ-2016. האלבום נתמך על ידי הסינגל המוביל "Bank Account", שהיה ללהיט והגיע למקום ה-12 במצעד הבילבורד הוט 100. האלבום הגיע למקום השני במצעד הבילבורד 200, עם 77,000 יחידות שקולות לאלבום, מתוכן 22,000 מכירות טהורות, וזכה בתואר הפלטינה מטעם איגוד תעשיית ההקלטות האמריקאי. הוא קיבל בעיקר ביקורות חיוביות ממבקרי המוזיקה. מידע על האלבום Issa Album באתר MusicBrainz מידע על האלבום Issa Album באתר AllMusic האלבום Issa Album באתר Discogs "Top 40 Rhythmic Future Releases". All Access. אורכב מ-המקור ב-20 ביולי 2017. נבדק ב-20 ביולי 2017. {{cite web}}: (עזרה) "21 Savage Chart History: Hot 100". Billboard. ארכיון מ-17 בספטמבר 2020. נבדק ב-25 באוגוסט 2018. {{cite web}}: (עזרה) Caulfield, Keith (16 ביולי 2017). "21 Savage & Haim Debut in Top 10 on Billboard 200 Albums Chart". Billboard. ארכיון מ-18 ביולי 2017. נבדק ב-17 ביולי 2017. {{cite web}}: (עזרה) "Reviews and Tracks for Issa Album by 21 Savage". Metacritic. ארכיון מ-17 ביולי 2017. נבדק ב-16 ביוני 2017. {{cite web}}: (עזרה)
You Know My Name

You Know My Name (בעברית: אתה יודע את שמי) הוא סינגל מאת הזמר האמריקאי כריס קורנל, אשר שוחרר ב-13 בנובמבר 2006. השיר שימש כשיר הנושא של הסרט "קזינו רויאל", ה-20 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם. ליה וולק, ראש אגף המוזיקה בסרטי סוני, הזמינה את כריס קורנל ליצור שיר לסרט בונד החדש, ש"ישקף את הכיוון החדש והדרמטי של ג'יימס בונד". קורנל מגדיר את עצמו כמעריץ מושבע של סרטי ג'יימס בונד, ובמיוחד של שון קונרי. עם זאת, הוא סבר שזמר בריטי צריך לבצע את שיר הנושא, והציע במקום זאת לבצע שיר משני בסרט. לאחר שנודע לו שדניאל קרייג עתיד לגלם את ג'יימס בונד הוא הסכים לנסוע לאתר הצילומים של הסרט בפראג. הוא התרשם מאוד מהתסריט והסכים לכתוב ולבצע את השיר. בפראג הוא פגש גם את מלחין הסרט דייוויד ארנולד שהסכים להלחין בנפרד את המנגינה. ארנולד וקורנל עבדו על השיר בנפרד. קורנל כתב בדירתו בפריז, בזמן שארנולד הלחין בביתו בלונדון. מאוחר יותר שני המוזיקאים נפגשו, וארנולד הוסיף כמה שורות לשיר של קורנל כדי להתאים אליו את המנגינה. בהתאם לנרטיב של הסרט, השיר מתאר את בונד כאדם מורכב ומעורער רגשית, בשונה מדמות מרגל העל קר הרוח שהוצגה בסרטים הקודמים בסדרה. הסרט מתיימר להציג בפני הצופים את דמותו של בונד החדש, ומכאן גם שם השיר - אתה יודע את שמי. מידע על היצירה "You Know My Name" באתר מיוזיק בריינז מידע על הסינגל "You Know My Name" באתר מיוזיק בריינז מידע על היצירה "You Know My Name" באתר Discogs "Rock Star Chris Cornell (formerly of Soundgarden & Audioslave) Talks About His New Solo Album, Carry On" Chris Cornell on New Solo Album "Chris Cornell Working On Solo LP — But Dismisses Rumors Of Audioslave Split" "In Conversation With David Arnold (3)"
Without Warning

Without Warning הוא אלבום אולפן משותף של הראפרים 21 סבאג' ואופסט והמפיק המוזיקלי מטרו בומין. האלבום יצא לאור ב-31 באוקטובר 2017, על ידי חברות התקליטים סלאוטר גאנג, אפיק רקורדס, קפיטול רקורדס, מוטאון, קוואליטי קונטרול מיוזיק וריפבליק רקורדס. הוא מכיל הופעות אורח של טראוויס סקוט וקוואבו. מטרו בומין הפיק את כל האלבום, ונעזר במפיקים ביג'אן אמיר, קוביטס, דרה מון וסאות'סייד. האלבום הגיע בשיאו למקום הרביעי במצעד הבילבורד 200, עם 53,000 יחידות שקולות לאלבום, מתוכן 11,000 מכירות טהורות, והתקבל היטב על ידי מבקרי המוזיקה. מתוך האלבום יצא הסינגל המוביל "Ric Flair Drip" לרדיו קצבי עכשווי. השיר הגיע בשיאו למקום ה-13 במצעד הבילבורד הוט 100. מידע על האלבום Without Warning באתר MusicBrainz מידע על האלבום Without Warning באתר AllMusic Espinoza, Joshua (30 באוקטובר 2017). "21 Savage, Offset, and Metro Boomin Drop Surprise Album 'Without Warning'". Complex. ארכיון מ-31 באוקטובר 2017. נבדק ב-31 באוקטובר 2017. {{cite web}}: (עזרה) A., Aron (30 באוקטובר 2017). "Offset, 21 Savage & Metro Boomin' Dropping "Without Warning" Album Tonight". HotNewHipHop. ארכיון מ-31 באוקטובר 2017. נבדק ב-31 באוקטובר 2017. {{cite web}}: (עזרה) Caulfield, Keith (5 בנובמבר 2017). "Kenny Chesney's 'Live in No Shoes Nation' Is No. 1 on Billboard 200". Billboard. ארכיון מ-9 בנובמבר 2017. נבדק ב-6 בנובמבר 2017. {{cite web}}: (עזרה) "Without Warning by 21 Savage Reviews and Tracks". Metacritic. ארכיון מ-8 בנובמבר 2017. נבדק ב-8 בנובמבר 2017. {{cite web}}: (עזרה) Findlay, Mitch (1 במרץ 2018). "Offset Stunts With The Legend Himself In "Ric Flair Drip" Video". HotNewHipHop. נבדק ב-18 באוגוסט 2020. {{cite web}}: (עזרה) Cantor, Brian (12 במרץ 2018). "Offset & Metro Boomin's "Ric Flair Drip" Makes Big Jump On Hot 100". Headline Planet. נבדק ב-8 באוקטובר 2020. {{cite web}}: (עזרה) "Metro Boomin Chart History: Hot 100". Billboard. נבדק ב-11 באוקטובר 2020. {{cite web}}: (עזרה)
שונר

המונח "לינקס" מפנה לכאן. אם הכוונה למשמעות אחרת, ראו לינקס (פירושונים). שֻׁנָּר (שם מדעי: Lynx) הוא סוג במשפחת החתוליים. מקור המילה הוא שֻׁנְרָא בארמית, ותרגומה הוא "חתול". השונר חי ביערות גבוהים עם מעטפת צפופה של שיחים ועשבים. אף על פי שהשונרים צדים רק על הקרקע, הם מסוגלים לטפס על עצים ולשחות. הם מצויים בעיקר באמריקה הצפונית ובהימלאיה, אך גם באזורים הצפוניים של סקנדינביה חיים שונרים. מאז שנות ה-90 של המאה ה-20 נעשו מאמצים רבים ליישב מחדש את השונר הצפוני בגרמניה. השונר מצוי גם ביער ביאלובייסקה (צפון מזרח פולין), דרום ספרד ומזרח פורטוגל. במדינות רבות ציד שונרים אינו חוקי. לשונר זנב קצר, ציצות שיער שחורות בקצות האוזניים, שפם, זקן וכפות רגליים מרופדות להליכה בשלג. צבע פרוותו נע בין חום בהיר לבז' ולפעמים ניכרים עליו כתמים חומים כהים, במיוחד על הרגליים. משקלו הוא 5–30 קילוגרם. בני סוג זה, בנוסף לברדלס, הם היחידים מבני משפחתם הנוהגים לצוד את טרפם בריצה ולא בעזרת ציד מהמארב. הם ניזונים מיונקים, מעופות ומדגים. הם חיים בדרך כלל לבד, אף שעשויות להיות קבוצות שיטיילו ויצודו יחד. ההזדווגות נעשית בסוף החורף. בהמלטה ממוצעת יש שגר של 2–4 גורים, שעליהם האם שומרת ומגוננת בקנאות. השונר הוא טורף קטלני ביותר, ואינו נרתע מציד של חיות הגדולות ממנו בהרבה כגון זאבים ואיילים. ביכולתו לטרוף כמעט כל בעל חיים הבא לידו, והוא מסוכן לבני אדם הנמצאים בקרבתו. עם זאת, בדומה לחתוליים אחרים, הוא ניתן לביות אם יאומץ כגור. ישנם המתארים את התנהגותו כחיית מחמד כ"מזכירה יותר כלב מאשר חתול", בעיקר מפני שהשונר הסיבירי חובב טיולים כשהוא קשור ברצועה. שונרים מבויתים נינוחים גם בהתנהלותם עם אנשים זרים. שונר צפוני (Lynx lynx) שונר קנדי (Lynx canadensis) שונר איברי (Lynx pardinus) - מצוי בסכנת הכחדה בטבע שונר מצוי (Lynx rufus) שונר איסוודורנסיס (Lynx issiodorensis) - נכחד Lynx thomasi - נכחד שונר צפוני שונר קנדי שונר איברי שונר מצוי מדיה וקבצים בנושא שונר בוויקישיתוף שונר, באתר ITIS (באנגלית) שונר, באתר NCBI (באנגלית) שונר, באתר Animal Diversity Web (באנגלית) שונר, באתר האנציקלופדיה של החיים (באנגלית) שונר, באתר GBIF (באנגלית) שונר, באתר אנציקלופדיה בריטניקה (באנגלית) Findings on the interference between wolves and lynxes תעוד של שונר תוקף ומכריע אייל
פרשת ההאקר מאשקלון

פרשת ההאקר מאשקלון היא פרשת סייבר חוצת יבשות שבה האקר ישראלי איים דרך מחשבו האישי לפוצץ מטוסים, בתי ספר, ומוסדות יהודיים באמריקה, אירופה ואוסטרליה. מ', בן 19, יהודי ישראלי-אמריקאי הלוקה באוטיזם. מתגורר באשקלון עם שני הוריו. נעצר במרץ 2017 והואשם כאחראי על האיומים על הקהילה היהודית בארצות הברית. מ' לא שירת בצה"ל עקב בעיות נפשיות והחל לבצע את העבירות שיוחסו לו עוד בהיותו קטין. שמו נאסר לפרסום בישראל בלבד. במסמכים המשפטיים האמריקאים ובעיתונות הזרה הוא מופיע בשמו המלא. לפי משטרת ישראל, מ' השתמש ב"טכנולוגיות מתקדמות" כדי להסוות את קולו ולהסוות את העובדה שהשיחות הגיעו מישראל. לפי מסמכי בית המשפט, מ' פרסם לכאורה את שרותיו ברשת האפלה בתמחור של 30 דולר עבור איום על בית ספר. סנגורו של מ' אמר כי יש לו גידול במוח שייתכן שמשפיע על התנהגותו. מ' נחשד באיומים על למעלה מ-2000 מוסדות שונים בארצות הברית, קנדה, בריטניה, ניו זילנד ואוסטרליה כולל שגרירות ישראל בוושינגטון, הקונסוליה הישראלית במיאמי, בתי ספר, קניונים, תחנות משטרה, בתי חולים וחברות תעופה. על פי הדיווחים, האיומים שלו גרמו להזנקת מטוסי קרב, להטלת מכלי דלק ממטוסים שביצעו נחיתות חירום, ולפינוי בתי ספר. בנובמבר 2018 בית המשפט המחוזי גזר על מ' 10 שנות מאסר. מ' ערער לבית המשפט העליון, ועונשו הופחת ל-7 שנות מאסר לאחר שלטענת שופטי בית המשפט הם התחשבו במצבו. ההאקר יוצג בידי עורך הדין יורם שפטל. אבי כהן, ה"האקר מאשקלון" - לשנה נוספת בכלא, באתר ישראל היום, 18 במאי 2020 "Israeli-American Who Terrorized U.S. Jews With Thousands of Bomb Threats Jailed for 10 Years". Haaretz (באנגלית). נבדק ב-2023-04-13. "US-Israeli bomb hoaxer given 10 year jail sentence". BBC News (באנגלית בריטית). 2018-11-22. נבדק ב-2023-04-13. ערך זה הוא קצרמר בנושא ישראל ובנושא מחשבים. אתם מוזמנים לתרום לוויקיפדיה ולהרחיב אותו.
The World Is Not Enough

The World Is Not Enough (בעברית: העולם אינו מספיק) הוא סינגל מאת הלהקה האמריקאית גרבג', אשר שוחרר ב-4 באוקטובר 1999. השיר שימש כשיר הנושא של הסרט "העולם אינו מספיק", ה-19 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם. דון בלאק כתב את שיא הנושא עבור הסרט העולם אינו מספיק, ודייוויד ארנולד, המלחין הרשמי של הסרט, הלחין אותו. ארנולד פנה ללהקת גרבג' והציע להם לבצע את השיר. הלהקה הקליטה את השיר במהלך סיבוב הופעות באירופה, ולאחר מכן סיימה להקליט ולמקסס אותו באולפני ארמורי בקנדה. השיר מסופר מנקודת מבטה של אלקטרה קינג, האנטגוניסטית הראשית בסרט. מידע על היצירה "The World Is Not Enough" באתר מיוזיק בריינז מידע על הסינגל "The World Is Not Enough" באתר מיוזיק בריינז מידע על היצירה "The World Is Not Enough" באתר Discogs
אולה סולבאקן

אולה סלבאג סולבאקן (בנורווגית: Ola Selvaag Solbakken; נולד ב-7 בספטמבר 1998 במלהוס שבנורווגיה) הוא כדורגלן נורווגי המשחק בעמדת קשר הכנף באמפולי ובנבחרת נורווגיה. סולבאקן גדל במחלקות הנוער של מלהוס ורוזנבורג. הוא החל את הקריירה המקצוענית שלו ברנהיים במסגרת ליגת העל הנורווגית, במדיה ערך 37 הופעות ליגה והבקיע ארבעה שערים. ב-18 בדצמבר 2019 חתם סולבאקן על חוזה לשתי עונות בבודה/גלימט מליגת העל הנורווגית. הוא שיחק במועדון במשך שלוש עונות, בהן ערך 63 הופעות ליגה והבקיע 13 שערים, וזכה בשתי אליפויות נורווגיה. ב-23 בנובמבר 2022 חתם סולבאקן על חוזה לארבע עונות וחצי ברומא מהסרייה א', שיחל ב-2 בינואר 2023, עם תום חוזהו בבודה/גלימט. ב-1 בספטמבר 2023 הושאל סולבאקן לאולימפיאקוס לעונה אחת. במדי הקבוצה ערך 5 הופעות ליגה. בינואר 2024 הושאל לאוראווה רד דיימונדס היפנית עד לסוף העונה. ב-14 באוגוסט 2024 הושאל לאמפולי לעונה אחת. ב-13 בנובמבר 2021 ערך סולבאקן את הופעת הבכורה שלו בנבחרת נורווגיה, בתיקו 0-0 נגד נבחרת לטביה במסגרת מוקדמות מונדיאל 2022. בודה/גלימט אליפות נורווגיה (2): 2020, 2021 נכון ל-21 בינואר 2023 אולה סולבאקן, באתר Transfermarkt אולה סולבאקן, באתר Soccerway אולה סולבאקן, באתר WorldFootball.net אולה סולבאקן, באתר National Football Teams אולה סולבאקן, באתר FootballDatabase.eu אולה סולבאקן, באתר ESPN Ola Solbakken klar for Glimt באתר הרשמי של בודה/גלימט, 18 בדצמבר 2019 (בנורווגית) SOLBAKKEN AGREES TO JOIN ROMA IN JANUARY באתר הרשמי של רומא, 23 בנובמבר 2022 (באנגלית)
אנטארקטיקה צ'ילנה

אנטארקטיקה צ'ילנה (בספרדית: Provincia de la Antártica Chilena) היא הפרובינציה הדרומית ביותר במחוז הדרומי ביותר של צ'ילה - מחוז מגאיאנס ואנטארקטיקה צ'ילנה. שטח הפרובינציה 1,265,853.7 קמ"ר והיא כמעט כפולה בגודלה משאר הפרובינציות גם יחד. בירת הפרובינציה היא פוארטו ויליאמס, והפרובינציה מחולקת לשתי קומונות: קומונה דה קאבו דה הורנוס (comuna de Cabo de Hornos), אשר עד 2001 נקראה נאווארינו (Navarino). בירת קומונה זו היא פוארטו ויליאמס, ושטחה 14,146 קמ"ר. בקומונה מתגוררים 2,262 תושבים (2002) מהם 1,952 בבירה. קומונה זו כוללת מספר איים הנמצאים צפונית למעבר דרייק ודרומית לארץ האש. בין האיים אילה נאווארינו, בו נמצאת הבירה (האי נמצא בתעלת ביגל, 15 ק"מ מאושואיה). כמו כן, הקומונה כוללת את שוליו הדרום-מערביים של האי הגדול של ארץ האש. ריבונות צ'ילה באזור זה אינה שנויה במחלוקת. קומונה דה לה אנטארקטיקה (comuna de la Antártica). בירת הקומונה היא פוארטו קובאדונגה (Puerto Covadonga) - שמו האזרחי של בסיס חנרל ברנרדו אוהיגינס ריקלמה (Base General Bernardo O’Higgins Riquelme) - הבסיס העיקרי של צ'ילה באנטארקטיקה. מיקומו של הבסיס 63°19′15″S 57°53′55″W﻿ / ﻿63.32083°S 57.89861°W﻿ / -63.32083; -57.89861. שטח הקומונה - 1,236,000 קמ"ר. קומונה זו היא חלק מיבשת אנטארקטיקה, ואינה מוכרת על ידי מדינות אחרות כחלק מצ'ילה. תביעת ריבונותה של צ'ילה מושעית כחלק מהברית האנטארקטית. הקומונה אינה מיושבת למעט מספר תחנות מחקר. צ'ילה הקימה במקום בתי ספר לילדים המתגוררים בתחנות, ואף סניף בנק מקומי על מנת לתמוך בתביעתה הטריטוריאלית. באזור זה מתגוררים 130 תושבים (2002) מהם 115 גברים ו-15 נשים (המדובר בתושבים צ'יליאנים בלבד, ולא בתושבים של בסיסי מחקר זרים). טענת צ'ילה לריבונות באנטארקטיקה מיוחסת עוד לחוזה טורדסיאס המחלק את אמריקה הדרומית בין ספרד ופורטוגל בעת הקמת מושבותיהן הראשונות. מדיה וקבצים בנושא אנטארקטיקה צ'ילנה בוויקישיתוף אתר האינטרנט הרשמי של אנטארקטיקה צ'ילנה